คู่พันธมิตร
เศรษฐกิจที่ส่อเค้าลางไม่ค่อยดีตั้งแต่ต้นปี และภาวะการแข่งขันที่สูงขึ้น ทำให้บริษัทประกันภัยต้องรีบออกแคมเปญให้โดนใจลูกค้า เพื่อกระตุ้นยอดขาย หวังให้ปีนี้ยอดขายตามเป้า หรือพลาดเป้าน้อยที่สุด
4 พ.ค. 2558

เศรษฐกิจที่ส่อเค้าลางไม่ค่อยดีตั้งแต่ต้นปี และภาวะการแข่งขันที่สูงขึ้น ทำให้บริษัทประกันภัยต้องรีบออกแคมเปญให้โดนใจลูกค้า เพื่อกระตุ้นยอดขาย หวังให้ปีนี้ยอดขายตามเป้า หรือพลาดเป้าน้อยที่สุด
ล่าสุด บริษัท ทิพยประกันภัย และบริษัท เมืองไทยประกันภัย ใจตรงกัน จับมือกับสายการบินนกแอร์ จัดแคมเปญพิเศษ สำหรับลูกค้าที่ซื้อ “นกชัวร์” หรือประกันภัยการเดินทางในทุกเส้นทางการบินของนกแอร์ มีสิทธิลุ้นรับไอโฟน 6 พลัส
โดยบริษัท ทิพยประกันภัย เริ่มแคมเปญนี้ตั้งแต่วันที่ 1 พ.ค.-31 ธ.ค. 2558 ผู้โดยสารที่ซื้อนกชัวร์มีสิทธิลุ้นรับไอโฟน 6 พลัส ทุกเดือน
ขณะที่ เมืองไทยประกันภัย ให้สิทธิผู้โดยสารที่จะเดินทางด้วยนกแอร์ไปยังโซนภาคใต้ และซื้อนกชัวร์ ผ่านสุปรีมโบรคเกอร์ มีสิทธิลุ้นรับไอโฟน 6 พลัส โดยจะจับรางวัลทุก 20 วัน
งานนี้ นวลพรรณ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันภัย ไม่อ้อมค้อม บอกเลยว่า ออกแคมเปญนี้เพื่อกระตุ้นยอดขายให้เพิ่มมากขึ้นในช่วงกลางปีถึงปลายปีนี้